อะแมนดา คาร์

อะแมนดา เมียลเดรด คาร์ (; ชื่อเล่น: หย็อง; 24 มิถุนายน พ.ศ. 2533 – ) เป็นนักกีฬาจักรยานบีเอ็มเอ็กซ์ชาวไทยเชื้อสายอเมริกัน ในปัจจุบันเธอได้รับการจัดให้อยู่ในอันดับ 8 ของโลก

ประวัติ 
อะแมนดา คาร์ เป็นลูกครึ่งไทย–อเมริกัน ซึ่งเธอเกิดที่รัฐฟลอริดา สหรัฐอเมริกา และเริ่มขี่จักรยานบีเอ็มเอ็กซ์ตั้งแต่อายุ 5 ขวบ จากการชักชวนของลูกพี่ลูกน้องชาย โดยต่อมา เธอได้เป็นตัวแทนนักกีฬาทีมชาติสหรัฐทั้งในระดับยุวชน, เยาวชน และชุดใหญ่ จากนั้น อะแมนดาได้โอนสัญชาติจากอเมริกันมาเป็นไทย เพื่อเข้าทำหน้าที่เป็นนักกีฬาทีมชาติไทย ตั้งแต่ พ.ศ. 2555

เดือนมิถุนายน พ.ศ. 2556 อะแมนดาได้เข้าร่วมการแข่งขัน ยูซีไอเวิลด์คัพซูเปอร์ครอส สนามที่ 3 ที่ประเทศเนเธอร์แลนด์ และในเดือนพฤศจิกายนของปีเดียวกันนี้ เธอได้เข้าร่วมการแข่งขันจักรยานบีเอ็มเอ็กซ์ไทยแลนด์โอเพน ที่จังหวัดสระบุรี

ส่วนใน พ.ศ. 2557 อะแมนดาได้รับรางวัลเหรียญทองจากการแข่งขันจักรยานในเอเชียนเกมส์ 2014 ประเภทบีเอ็มเอ็กซ์ ที่อินช็อน ประเทศเกาหลีใต้ โดยเมื่อจบการแข่ง เธอได้ให้สัมภาษณ์ผ่านสื่อเป็นภาษาอีสาน

เลขนำโชค
เลข 39 เป็นเลขนำโชคที่อะแมนดารักเป็นอย่างมาก เนื่องด้วยเป็นอายุของแม่เมื่อช่วงที่คลอดเธอออกมา โดยอะแมนดาจะทำการสวมเสื้อหมายเลข 39 และติดหมายเลขนี้ลงบนจักรยานในทุกการแข่งขัน

ชีวิตส่วนตัว 
อะแมนดา คาร์ มีบิดาชื่อ แดรอล คาร์ ซึ่งเป็นชาวอเมริกัน อาชีพทนาย และเป็นอดีตทหารอากาศสหรัฐ กับมารดาชื่อ ละมุล พึ่งโพธิ์ ซึ่งเป็นชาวบ้านหนองเม็ก อำเภอหนองหาน จังหวัดอุดรธานี และอะแมนดา มีพี่ชายต่างบิดาหนึ่งคนซึ่งเสียชีวิตแล้ว

ทั้งนี้ อะแมนดาเป็นลูกครึ่งที่สามารถพูดภาษาอีสานได้ดี เพราะมารดาสอนให้พูดตั้งแต่เมื่อครั้งยังเด็ก เธอมีอาหารโปรดคือ ตำบักหุ่งปลาร้า (ส้มตำปลาร้า) และผลไม้โปรดคือ บักสีดา (ฝรั่ง)

เกียรติประวัติ 
ไฮสคูล
 ช่วงปี พ.ศ. 2550-2551 -  แชมป์ วิ่งผลัด 4x100 เมตร และทำลายสถิติของชาร์ลอตต์ไฮสคูล

ทีมชาติสหรัฐอเมริกา
  แชมป์โลก รุ่นยู 15 และยู 16 

ทีมชาติไทย
 อันดับที่ 13 การแข่งขันชิงแชมป์โลก ที่ประเทศเนเธอร์แลนด์
 พ.ศ. 2557 -  เหรียญทอง จักรยานในเอเชียนเกมส์ 2014 ประเภทบีเอ็มเอ็กซ์ ที่อินช็อน ประเทศเกาหลีใต้

รางวัลที่ได้รับ 
 พ.ศ. 2558 - รางวัลนักกีฬาหญิงที่ได้รับการกล่าวถึงมากที่สุดในรอบปีที่ผ่านมา (MThai Top Talk-About Sportswomen)

เครื่องราชอิสริยาภรณ์

อ้างอิง

แหล่งข้อมูลอื่น 
 
 
 
 

นักจักรยานชาวไทย
นักจักรยานชาวอเมริกัน
นักกีฬาทีมชาติไทย
นักกีฬาเหรียญทองเอเชียนเกมส์ชาวไทย
ชาวไทยเชื้อสายอเมริกัน
ชาวอเมริกันเชื้อสายไทย
บุคคลจากรัฐฟลอริดา
บุคคลจากอำเภอหนองหาน
ผู้ได้รับเครื่องราชอิสริยาภรณ์ ร.ท.ภ.
นักจักรยานในโอลิมปิกฤดูร้อน 2016